cyanic-selkie/wikianc huggingface dataset:
Asinis
Leikocīti (baltie asinsķermenīši)
Leikocītu forma dzīves laikā mainās. Tie atgādina mazas amēbas, un tie spēj amēbveidīgi pārvietoties, piemēram, leikocīti spēj iziet cauri asinsvadu kapilāru sieniņai, kas sastāv no vienas šūnu kārtas, šīs šūnas it kā atbīdot. Ārpus kapilāriem tie aktīvi virzās uz iekaisuma vietām, bojātiem, iekaisušiem audiem. Tie satur fermentus, kas piedalās organisma bojāto, atmirstošo audu sagremošanā. Cilvēka dzīves laikā organismā ļoti daudz šūnu noveco, atmirst, to vietā veidojas jaunas. Leikocīti novērš organisma piesārņošanos ar šādiem atmirušiem produktiem, kā arī iznīcina organismā iekļuvušos svešķermeņus. Nonācis pie svešā objekta, leikocīts to aptver un cenšas noārdīt. Šajā cīņa leikocīti bieži iet bojā arī paši un kopā ar noārdīto šūnu atliekām veido strutas. Šo leikocītu funkciju — organismā iekļuvušo svešo organisko un neorganisko daļiņu satveršanu Mečņikovs sauc par fagocitozi, bet pašu leikocītus — par fagocītiem jeb rijējšūnām.
Agranulocīti
Agranulocīti jeb bezgraudainie leikocīti nesatur granulas. Tie dzīvo 100—300 dienas. Agranulocītiem, atkarībā no uzbūves un funkcijām ir dažādi veidi:
Trombocīti
Trombocīti (thrombos — pika), jeb asins plātnītes ir vismazākie asiņu formelementi. Tie nav šūnas, bet tikai no šūnas atrāvušās citoplazmas piciņas — citoplazmas fragmenti. Tie ir ļoti sīki — apmēram 3µm diametrā. Vienā kubikmilimetrā asiņu ir 200000 — 300000 trombocītu. Saskarē ar gaisu vai nelīdzenu virsmu trombocīti sabrūk. Šajā procesā no trombocītiem atbrīvojas vielas, kas ierosina asins recēšanu. Asins recēšana ir ķēdes reakcijas, kas sastāv no daudziem posmiem. Šo reakciju rezultātā asins plazmas sastāvā ietilpstošā olbaltumviela — fibrinogēns — pārvēršas nešķīstošā, šķiedrainā olbaltumvielā — fibrīnā. Fibrīna šķiedras izveido biezu tīklu, kurā iestrēdz asins šūnas un izveidojas receklis jeb trombs, kas aizsprosto brūci. Iedzimtu slimību, kurai raksturīga ļoti vāja asins sarecēšana, sauc par hemofiliju.
Asinsrades orgāni
Asiņu formelementi nepārtraukti noārdās, un to vietā stājas citi, kas veidojas asinsrades orgānos — sarkanajās kaulu smadzenēs, aizkrūtes dziedzerī, limfmezglos un liesā.
Asinsgrupas
Liela asiņu zuduma, kā arī daudzu slimību gadījumos ir vajadzīga asiņu pārliešana. Vairāku gadsimtu garumā (no 1666. gada, kad pirmo reizi tika pārlietas asinis, līdz 20. gadsimta sākumam, kad atklāja asinsgrupas) tika pētīts un mēģināts noskaidrot, kāpēc daudzos gadījumos slimniekam, pārlejot cita cilvēka asinis, iestājas nāve. Izrādījās, ka uz eritrocītu virsmas ir īpašas vielas (aglutinogēni), kas, kombinējoties ar plazmā esošajām vielām (aglutinīniem) var izsaukt asiņu salipšanu, jeb aglutināciju. Ja asinīs notiek aglutinācija, tad eritrocīti salīp piciņās, aizsprosto asinsvadus un cilvēks mirst. Ir zināmi vairāki desmiti aglutinogēnu, no kuriem svarīgākie ir ABO sistēmas aglutinogēni, Rh, Kell, Lewis sistēmas un citi aglutinogēni.
ABO sistēma
Atbilstoši ABO sistēmas aglutinogēniem, cilvēkiem izšķir 4 asinsgrupas, kas visu mūžu ir pastāvīgas un dzīves laikā nemainās. Burti norāda, kādu aglutinogēnu satur attiecīgās grupas asinis:
Rēzus sistēma
Rēzus sistēma ir jutīga uz dažādiem aglutinogēniem, kuri atrodas uz eritrocītu virsmas. Rēzus (Rh) faktors ir nozīmīgs aglutinogēns (to sauc arī par D antigēnu). Tas pirmo reizi tika atklāts pērtiķa Macacus rhesus eritrocītos. Eiropā Rh faktoru satur 85% cilvēku, tie ir rēzus pozitīvi. Un tikai 15% cilvēku šī faktora nav, tie ir rēzus negatīvi. Rēzus nesaderība var parādīties, ja māte ir Rh negatīva, bet auglis no tēva mantojis D antigēnu un Rh ir pozitīvs. Šādai grūtniecībai ir nepieciešama īpaša novērošana un terapija.
Asins pārliešana
Mūsdienās asiņu pārliešanas gadījumos tiek izmantots asiņu donors (devējs), kuram ir tāda pati asinsgrupa kā recipientam (cilvēkam, kam veic asiņu pārliešanu). Nosakot asiņu saderību, svarīgs ir arī Rēzus faktors. Katram cilvēkam ir jāzina sava asinsgrupa, lai vajadzības gadījumā varētu saņemt palīdzību vai arī to sniegt kādam citam. Asinsgrupas noteikšana pamatojas uz aglutināciju, kad ar zināmiem aglutinīniem asins plazmā bez fibrinogēna meklē nezināmo aglutinogēnu asinīs (eritrocītos). Ja notiek aglutinācija, tad veidojas tiltiņi starp eritrocītiem un tie salīp kopā. Pēc tam notiek hemolīze, kuru izraisa komplementa sistēmas aktivācija, veidojot hemolizīnus, kas šķīdina eritrocīta apvalku.
Džeisons Ričardsons
Džeisons Entonijs Ričardsons (en; dzimis Seginavā, Mičiganas štatā, ASV) ir amerikāņu basketbolists, spēlē uzbrūkošā aizsarga un vieglā uzbrucēja pozīcijās. Pašlaik (2014) pārstāv NBA klubu Filadelfijas "76ers". 2001. gada NBA draftā viņu izraudzījās Goldensteitas "Warriors" pirmajā kārtā ar kopējo 5. kārtas numuru. Pirms karjeras NBA viņš pārstāvēja NCAA Mičiganas štata universitātes basketbola komandu.
Lielāko savas karjeras daļu aizvadījis "Warriors" sastāvā, komandu pārstāvējis sešas sezonas. 2007. gadā viņš pārgāja uz Šarlotas "Bobcats", vēlāk uz Fīniksas "Suns" un Orlando "Magic", taču kopš 2012. gada, līdz pat 2015. gadam, pārstāvēja Filadelfijas "76ers". Viņš ir divkārtējs NBA slam-dunk konkursa čempions, savā debijas sezonā NBA viņš tika iekļauts līgas simboliskajā debitantu pirmajā izlasē.
2015. gada 18. augustā Dž. Ričardsons paziņoja par basketbolista karjeras noslēgšanu, lai arī viņš jau bija parakstījis jaunu līgumu ar Atlantas Hawks komandu. Galvenais iemels karjeras noslēgšanai - sāpes kreisajā ceļgalā, kas neļāva turpināt nodarboties ar profesionālo sportu.
Marts Kristiāns Kalniņš
Marts Kristiāns Kalniņš (dzimis, Rīgā, Latvijā) ir grupas Autobuss Debesīs solists un līderis. Latvijā plaši pazīstami ir arī viņa tēvs komponists Imants Kalniņš un pusmāsa aktrise Rēzija Kalniņa.
Grupā "Autobuss Debesīs" darbojas kopš 1998. gada, tā kļūstot par vienu no slavenākajiem Latvijas dziedātājiem. Gan kā solists, gan arī kopā ar grupu ir piedalījies daudzos pasākumos, kā piemēram Imantdienās, 2001. gadā Rīgas 800 gadu jubilejai veltītajā koncertā. Marts kopā ar grupu Melo-M piedalījās 2006. gada Eirovīzijas Latvijas nacionālajā atlasē ar dziesmu "Say It Is", ieņemot 2. vietu. Kopā ar grupu "Autobuss Debesīs" slavenākās dziesmas ir "Sitiet bungas", "Ir tikai tveice" un "Ar straumēm uz jūru".
Roda Grifisa
Roda Grifisa (dzimusi Ziemeļkarolīnā, ASV) ir amerikāņu aktrise. Pirmā lielā loma Rodai bija filmā "Love field" 1992. gadā, kurā viņa tēloja Žaklīnu Kenediju, ASV prezidenta Džona Kenedija atraitni.
Aleksandrs Puškins
Aleksandrs Puškins ( — ) bija krievu dzejnieks, dramaturgs un prozaiķis, krievu literārās valodas reformators, vēsturiski kritisku sacerējumu autors. Puškins tiek uzskatīts par vienu no izcilākajiem krievu rakstniekiem un dzejniekiem Viņa teksti tiek uzskatīti par vieniem no nozīmīgākajiem krievu literatūras sacerējumu paraugiem, tāpat kā Dante Aligjēri Itālijā vai Johans Volfgangs fon Gēte Vācijā Puškinu jau dzīves laikā sauca par ģēniju un no 19. gadsimta 20. gadu otrās puses viņu sāka uzskatīt par "varenāko" krievu dzejnieku, un viņa personība ap sevi izveidoja kultu.
Biogrāfija
Puškins ir cēlies no plašas senas netitulēto aristokrātu dzimtas, kas pēc dzimtas hronikas leģendām ir cēlusies no "godīga vīra" Radšes, kurš bijis Aleksandra Ņevska laikabiedrs. Puškins bieži rakstīja par savu dzimtu gan dzejā, gan prozā. Savus senčus viņš uzskatīja par īstenās aristokrātiskās dzimtas paraugu, kas godprātīgi kalpoja tēvzemei. Vairākkārt savā dzejā rakstīja par savu vecvectēvu Abramu Gannibalu, afrikāņu izcelsmes Pētera I mācekli un kalpu, vēlāk — kara inženieri un ģenerāli.
Dzejnieka māte Nadežda (1775—1836) bija Gannibala mazmeita, savukārt tēvs Sergejs (1767—1848) bija amatierdzejnieks. Aleksandram bija māsa Olga (pēc laulībām Pavļiščeva, 1797—1868) un brālis Ļevs (1805—1852). Puškina tēvocis Vasilijs bija pazīstams dzejnieks.
Kārlis Dāvids Justs Muiželis
Kārlis Dāvids Justs Muiželis (lt, 1799—1843) bija latviešu izcelsmes veterinārārsts, Viļņas Universitātes, vēlāk Viļņas Medicīnas un ķirurģijas akadēmijas profesors.
Dzīves gājums
Dzimis 1799. gada 22. februārī Pārdaugavā Rīgas tirgotāja Jāņa Heinriha Muižeļa un viņa sievas Annas Elizabetes 4 bērnu ģimenē kā trešais bērns. Cēlies no Daugavas pārcēlāju un koktirgotāju Muižeļu dzimtas. Viņa krusttēvs bija Rīgas farmaceits un zinātnieks Dāvids Hieronīms Grindelis (1776—1836). Viņa tēvam piederēja tirdzniecības nams Johann Heinrich Muischel & Co, bet sakarā ar 1798. gada kokmateriālu izvešanas aizlieguma izraisītajiem zaudējumiem viņš neilgi pēc dēla Kārļa piedzimšanas pārdeva savus Rīgas īpašumus un nopirka divas nelielas muižas tālaika Viļņas guberņā. Kārlis Muiželis mācījās Tērbatas ģimnāzijā, pēc tam studēja Viļņas Universitātes Medicīnas fakultātes Veterinārmedicīnas institūtā. Pēc studiju beigšanas viņš 1823. gadā kļuva par universitātes anatomijas un ķirurģijas pasniedzēju, bet 1829. gadā aizstāvēja veterinārmedicīnas doktora disertāciju „Zirgu dzimtas muskuļu līdzības” (la). Pēc stažēšanās Eiropas augstskolās tika ievēlēts par Viļņas Universitātes Medicīnas fakultātes profesoru, pēc tās slēgšanas 1832. gadā par Viļņas Medicīnas un ķirurģijas akadēmijas profesoru. Publicēja vairākus darbus par veterinārās ķirurģijas jautājumiem, uzlaboja dažus ķirurģiskos instrumentus, bija vairāku zinātnisko biedrību biedrs. 1842. gadā pēc Viļņas Medicīnas un ķirurģijas akadēmijas slēgšanas profesors Muiželis tika atbrīvots no darba.
Miris 1843. gada 7. februārī savā Makņūnu muižā tagadējā Alītas rajona pašvaldībā.
Mažino
Mažino var būt:
Vietu nav
"Vietu nav" ir 1994. gadā izdotais Prāta Vētras minialbums. Tajā ir iekļautas 5 dziesmas angļu valodā, kā arī 5 sekundes ilgā "No Song", kurā atskan tikai signāls. "Vietu nav" tika izdots ierobežotā daudzumā, tikai 500 eksemplāros. Dažām no dziesmām ir arī versijas latviešu valodā.
Estremadura
Estremadura ir viens no Spānijas septiņpadsmit autonomajiem apgabaliem. Apgabals atrodas valsts dienvidrietumu daļā. Estremadura robežojas ar Kastīliju un Leonu ziemeļos, ar Kastīliju-Lamanču austrumos, ar Andalūziju dienvidos, kā arī tā robežojas ar Portugāli rietumos. Estremaduras autonomā apgabala administratīvais centrs un lielākā pilsēta ir Merida.
Apgabala kopējā platība ir 41 634 km², pēc 2015. gada datiem apgabalā dzīvo 1 091 591 iedzīvotāji. Pēc platības tas ir Spānijas piektais lielākais autonomais apgabals. Pēc iedzīvotāju skaita tas ir divpadsmitais lielākais Spānijas autonomais apgabals.
Administratīvi Estremadura sīkāk iedalās divās provincēs: Kaseresas provincē un Badahosas provincē.
ALMASat-1
ALMASat-1  (akronīms no Alma-Mater Satellite) ir Itālijas studentu pavadonis, kas palaists nesējraķetes Vega pirmajā lidojumā 2012. gada 13. februārī.
Pavadoni izgatavoja Boloņas universitātes inženieru fakultātes studenti. Projektu finansēja Itālijas zinātnisko pētījumu ministrija. Darbs pie kosmiskā aparāta izstrādes sākas 2003. gadā. 2005. gada novembrī bija paredzēts to palaist orbītā ar nesējraķeti Dnepr. Vēlāk tā palaišanu pārcēla uz nesējraķeti Vega, kuras starts sākotnēji bija plānots 2011. gada sākumā.
ALMASat-1 ir 12,5 kg kubs ar 30 cm malām. Kubs sastāv no sešām modulārām sekcijām, kas izgatavotas no augstas kvalitātes alumīnija un pastiprinātas ar astoņām nerūsējošā tērauda plāksnēm. Kuba četrās malās piestiprinātas saules baterijas. Orientācijas nodrošināšanai un orbītas korekcijai paredzēti 12 mikrodzinēji, kas darbojas ar aukstu gāzi (slāpekli).
Lidojuma gaita
ALMASat-1 tika palaists 10:00 UTC ar nesējraķeti Vega no Gviānas kosmiskā centra. Vega, kas ir vairāku Eiropas valstu kopražojums, šis bija pirmais lidojums. Kopā ar ALMASat-1 tika palaisti arī pavadoņi LARES, XaTcobeo, UniCubeSat-GG, ROBUSTA, e-st@r, Goliat, MaSat-1 un PW-Sat.
Harmonikas
Harmonikas ir brīvo mēlīšu aerofona tipa mūzikas instruments. Tam ir kompakts, kastes veida korpuss ar plēšām, kuras spēlētājs ar rokām saspiežot vai izplešot rada gaisa spiediena svārstības, kas iesvārsta mēlītes un rada skaņu.
Final Fantasy
Sastāvs
Final Fantasy sērija sastāv no:
Harmonikas
Terminoloģija
Pastāv vairāki termini harmoniku apzīmēšanai. Literatūrā parasti tiek lietots nosaukums "harmonikas", dažkārt arī "harmonika". Sarunvalodā tiek lietots arī termins "ermoņikas". Bieži, īpaši Latgalē, tiek lietots termins "garmoška". Ir arī virkne mazāk izplatītu vietvārdu — dūkas, plēšas, moņikas, garmoņika, garmane, gumžas, gumžiņas. Bieži harmoniku nosaukums tiek veidots no to veida — vīnīzeri, veņkas, pēterburģenes, ieviņas. Nosaukumu dažkārt veido no labās puses klaviatūras podziņu rindu skaita — trīsrindenes, divrindenes uc.
Uzbūve
Harmonikas sastāv no basu un melodijas sekcijām, kas savienotas ar plēšām. Abām sekcijām ir klaviatūra ar gaisa slēdžiem un skaņas mēlīšu komplekts. Nospiežot taustiņu, tiek atvērts gaisa slēdzis un plēšu kustināšanas rezultātā radusies gaisa spiediena starpība rada gaisa plūsmu, kas iesvārsta taustiņam atbilstošās mēlītes. Basa sekcijā viena akorda taustiņa nospiešana izraisa vairāku gaisa slēdžu atvēršanos, izraisot vairāku akorda skaņu vienlaicīgu skanēšanu.
Vēsture
Harmonikas radušās 19. gadsimta sākumā Vācijā. Par pirmo harmoniku izveidotāju tiek uzskatīts Berlīnes meistars Kristians Frīdrihs Bušmanis, kurš 1821. gadā patentēja mutes harmonikas, bet 1822. gadā — plēšu harmoniku priekšteci, instrumentu ar nosaukumu Handaeoline. Šim instrumentam bija ādas plēšas, kurām vienā pusē bija pievienota metāla plāksnīte ar 15 mēlītēm un vienkāršs gaisa slēdžu — melodijas taustiņu — mehānisms. Gaisa slēdži — nozīmīga jaunā instrumenta sastāvdaļa nodrošināja gaisa pieplūdi konkrētām skaņas mēlītēm tikai tad, kad spēlētājs nospieda attiecīgo taustiņu. Tomēr pastāv arī citas teorijas par instrumenta pirmsākumiem — piemēram, ir atrasts līdzīgs instruments, kas, iespējams, izgatavots jau 1816. gadā Nirnbergā. Arī dažādi citi meistari eksperimentēja un radīja instrumentus, kas darbojas pēc līdzīga — brīvo mēlīšu principa, kad skaņu rada gaisa plūsmas iespaidā vibrējošas, visbiežāk metāla, mēlītes. Šāds skaņas iegūšanas veids, kaut arī jau sen bija pazīstams Eiropā, ieguva īpašu popularitāti pēc tam, kad 1777. gadā uz Eiropu atveda izrādīt ķīniešu tradicionālo instrumentu šenu. Atšķirībā no klasiskā ķīniešu instrumenta, kas sastāvēja no konusveidā izvietotām daudzām bambusa stabulītēm, un tā spēlēšanai gaisu vajadzēja pūst ar muti, melodiju veidojot ar pirkstiem, aizklājot stabulīšu caurumiņus, Eiropā jaunizveidoto, ar plēšām un gaisa slēdžiem aprīkoto instrumentu uzreiz sāka modificēt un uzlabot daudzi meistari. Pazīstamākais no tiem bija austrietis Kirils Demians, kurš 1829. gadā patentēja instrumentu ar nosaukumu Accordion. Viņa jaunievedums bija iespēja ar vienas pogas nospiešanu atskaņot veselu akordu. Demiana veidotajam instrumentam bija tikai kreisās rokas klaviatūra (patentēts tika arī instruments ar klaviatūrām, kas paredzētas abām rokām), tādējādi instrumentam bija tikai pavadījuma funkcija.
Jaunā veida instruments ļoti ātri izplatījās visā pasaulē.
19. gadsimta 30. gados Anglijā, un pēc neilga laika arī Vācijā radās harmoniku paveids koncertīna, kam ir neliels kvadrātveida, sešstūrains vai astoņstūrains korpuss un taustiņi, kas novietoti vienā virzienā ar plēšām tieši pie instrumenta sieniņas, nevis uz atsevišķas tastatūras. Koncertīnas kreisās rokas klaviatūra nesaturēja gatavu akordu taustiņus, kā citām harmonikām, bet melodijas taustiņus. Koncertīnām mēlītes ir piestiprinātas tieši pie korpusa sieniņas, kas dod spēcīgu, bet patīkamu un maigu skaņu. Vēsturiski izveidojušies divi koncertīnu tipi — angļu un vācu koncertīnas, tās atšķiras ar savādāku tastatūras izkārtojumu.
Vācijā 19. gs sākumā notika intensīva mūzikas instrumentu attīstība un no vācu koncertīnas drīz vien mūzikas skolotājs Henrihs Bands izveidoja jaunu instrumentu — bandoneonu, kas guva plašu popularitāti daudzviet pasaulē, īpaši Argentīnā un arī Lietuvas rietumu daļā.
Par pirmajām hromatiskajām harmonikām tiek uzskatīts 1850. gadā Vīnes mūziķa Franča Valtera uzbūvētais instruments, kuram bija 46 (vēlāk 52) podziņas labās rokas pusē, kuras bija izvietotas 3 rindās. Basa sekcijā bija 8 (vēlāk 12) diatoniskas podziņas, organizētas basa un divu skaņu harmonijas podziņās.
Harmonikas ar klavieru veida klaviatūru pirmoreiz tika radītas ap 1854. gadu, tās guva atzinību, tomēr vēl līdz 20. gadsimta pirmajai pusei neieņēma dominējošu stāvokli.
Harmonikas Latvijā
Precīzu ziņu, kad harmonikas parādījušās Latvijā, nav. Domājams, ka tas noticis agri — drīz vien pēc to rašanās Eiropā. Tas skaidrojams ar to, ka 19. gadsimta vidū Rīga bija nozīmīga Krievijas Impērijas ostas pilsēta, un caur to plūda daudz no Eiropas nākušu jaunumu. Lai arī instrumenti bija dārgi, tie ātri izplatījās tautā. Daudzviet instrumentus sāka remontēt un izgatavot paši vietējie meistari.
Līdz Otrajam pasaules karam Latvijā galvenokārt spēlēja Vīnes un vācu tipa harmonikas. Vīnes harmonikas izmēros parasti bija mazākas, ar vienu līdz trim (visbiežāk divām) rindām podziņu labajā pusē un divām rindām basu un akordu podziņu kreisajā pusē. Kreisās rokas tastatūras podziņas Vīnes tipa harmonikām ir iestrādātas to korpusā, tā arī ir galvenā atšķirība no vācu tipa harmonikām, kam kreisās rokas tastatūra ir izvietota atsevišķi, tāpat kā labās rokas tastatūra — uz korpusam perpendikulāri novietota dēlīša.
Vācu tipa harmonikas varētu būt Latvijā ieviesušās nedaudz ātrāk par Vīnes tipa harmonikām. Šīs harmonikas gandrīz vienmēr ir lielākas un parasti ļoti grezni veidotas. Tām bieži vien ir reģistru pārslēgi, ar ko var mainīt skanējuma tembru. Kurzemē, Vidzemē un Zemgalē bija izplatītas bija no Rietumeiropas vestās harmonikas, bet pirmās republikas laikā īpašu atzinību un popularitāti ieguva Rīgas meistara Augusta Ieviņa veidotās harmonikas. Tās bija grezni veidotas, ar varenu skaņu, un ātri vien visā Vidzemē kļuva par visizplatītāko harmoniku veidu. Šīs harmonikas dēvēja meistara vārdā — Ieviņas. Latgalē dažādu ģeopolitisku atšķirību dēļ arī instrumentu izplatībā bija lielas atšķirības — tur līdz pat 20. gadsimta 50. gadiem visizplatītākās bija vācu tipa Pēterburgas harmonikas. 20. gadsimta sākumā šī tipa harmonikas bija labi pazīstamas gandrīz visā Latgalē. Pēterburgas harmonikas ir īpašas ar savu formu, konstrukciju un salīdzinoši plašām melodiskām iespējām. Vēl joprojām Latvijā dzīvo vairāki spēlmaņi, kas prot spēlēt Pēterbugas harmonikas. 2008 gadā tika izdoti divi tautas muzikantu — Alberta Medņa un Jāņa Patmalnieka audio ieraksti.
Atlas V/421
Atlas V/421 ir ASV nesējraķetes Atlas V konfigurācija. Tajā izmantots standarta centrālais bloks ar Krievijā ražotu dzinēju RD-180. Otrajā pakāpē izmantota viena dzinēja versija Centaur SEC. Šajā konfigurācijā ir divi cietās degvielas starta paātrinātāji. Derīgās kravas nosegšanai izmanto plūsmvirzi ar 4 m diametru.
Atlas V/421 zemā orbītā (28,5° slīpumā) spēj nogādāt kravas. Ģeostacionārajā pārejas orbītā var pacelt 6890 kg kravas.
Līdz 2012. gada septembrim Atlas V/421 veikusi 2 startus, visi veiksmīgi.
Aizkraukle (ciems)
Aizkraukle ir apdzīvota vieta Aizkraukles novada Aizkraukles pagastā, pagasta centrs. Izvietojusies Aizkraukles pilsētas ziemeļrietumu pierobežā, dienvidos no autoceļa A6. Izveidojusies pēckara gados, apbūve pārsvarā sastāv no individuālās apbūves, kā arī daudzstāvu dzīvojamajām ēkām. Aizkrauklē atrodas pagasta pārvalde (Kalna ielā 20), sākumskola, kultūras nams, bibliotēka.
Iedzīvotāju skaita izmaiņas
Esošajās robežās, pēc CSP un OSP datiem.
Ksena
Ksena var būt:
Garmiša-Partenkirhene
Garmiša-Partenkirhene (de) ir kalnu kūrorts Bavārijā, Vācijas dienvidos, netālu no robežas ar Austriju, Loizahas krastos. Ietilpst Augšbavārijas apgabalā un ir Garmišas-Partenkirhenes apriņķa administratīvais centrs. . gadā Garmišā-Partenkirhenē notika ziemas olimpiskās spēles.
Oļegs Semjonovs
Oļegs Semjonovs (dzimis ) ir bijušais Latvijas futbolists, uzbrucējs.
Irānas administratīvais iedalījums
Irānas administratīvais iedalījums ir Irānas valsts administratīvi teritoriālais iedalījums no četros līmeņos. Augstāko jeb pirmā līmeņa administratīvo iedalījumu veido Irānas ostāni. Kopā ir 31 ostāns. Ostāni sīkāk iedalās 324 šahrestānās, kas ir otrā līmeņa administratīvais iedalījums.
Pirmā līmeņa administratīvais iedalījums
Irānas ostāni (fa, ostân) ir Irānas administratīvā iedalījuma pirmais (augstākais) līmenis. Kopā ir 31 ostāns. Katram ostānam ir administratīvais centrs, kas tiek saukts par markazu (, markaz). Pēc platības lielākā Irānas ostāns ir Sīstāna un Beludžistāna (181 785 km²). Pēc iedzīvotāju skaita visvairāk dzīvo Teherānas ostānā.
Pēteris (personvārds)
Pēteris ir tradicionāls vīriešu personvārds daudzām tautām. Cēlies no grieķu valodas Πέτρος — ‘akmens’, ‘klints’. Latvijas teritorijā pirmoreiz fiksēts 1292. gadā Rīgā. Deminutīvās formas ir Pēcis, Pēča, Pičus u.c. Vārdadienu svin 29. jūnijā.
Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 8 899 personas ar vārdu Pēteris.
Vega (nozīmju atdalīšana)
Vega var būt:
Kantabrija
Apgabala kopējā platība ir 5 321 km², pēc 2014. gada datiem apgabalā dzīvo 588 656 iedzīvotāji. Pēc platības tas ir Spānijas piecpadsmitais lielākais autonomais apgabals. Pēc iedzīvotāju skaita tas ir sešpadsmitais lielākais Spānijas autonomais apgabals.
Kantabrijas apgabalā atrodas Altamiras ala, bagāta ar vēlā paleolīta zīmējumiem un gleznojumiem.
Longinga rags
Longinga rags ( — tulkojums no sv — ‘Ilgu rags’, es) vai Deseo rags (es; Argentīnas avotos) ir klinšains zemesrags Antarktīdas pussalas austrumos Antarktīdā. Izvietojies Longinga pussalas galā Vedela jūras piekrastē pie ieejas Pinča Gustava šaurumā un atdala Triniti pussalu ziemeļaustrumos no Nordenšelda krasta dienvidrietumos.
Zemesragu 1902. gadā atklāja Zviedrijas antarktiskā ekspedīcija Oto Nordenšelda vadībā un nosauca to par «Ilgu ragu», jo no ekspedīcijas ziemošanas nometnes Snouhilas salā zemesrags rādīja virzienu, ko ekspedīcija vēlējās izpētīt.
Atvērtais pirmkods
Atvērtais pirmkods jeb atvērtā pirmkoda prece ir prece, kuras pirmkods ir brīvi pieejams apskatei, lietošanai un rediģēšanai visiem patērētājiem, kur atsevišķos gadījumos par preces izplatīšanu izplatītājiem tiek prasīta autoratlīdzība. Apzīmējums pirmkods pārnestā nozīmē lietojams arī kā vārds recepte. Jēdziena regulārāka pielietošana praksē ir uzskatāma '90. gadu sākumā, kad jēdziens tiek saistīts ar preču ražošanas patērētājiem, galvenokārt informatīvo tehnoloģiju nozarēm. Atvērtā pirmkoda preces viena no svarīgākajām īpašībām ir spēja ģenerēt kreativitāti pašos lietotājos, ļaujot tiem radīt apstākļus, kādi ir nepieciešami konkrēto vajadzību apmierināšanai. Tas ir iespējams kā mikro līmenī, strādājot atsevišķiem indivīdiem, tā arī makro līmenī, atsevišķiem indivīdiem kooperējoties grupās, izstrādājot sabiedriskā labuma preces. Atvērtā pirmkoda prece var būt gan pilnībā pieejama lietotājam, gan daļēji autorizēta prece, kur kāda daļa no preces izgatavošanas procesiem ir autorizēta un nedrīkst tikt mainīta vai reproducēta citos līdzīgos produktos. Šādos gadījumos tiek izmantots autortiesību nodrošinājums vai dažādas patenta likumu iespējas, vai citi juridiski nodrošinājumi.
Enter
Enter ir pirmais simfoniskā metāla grupas Within Temptation studijas albums, tas ir izdots 1997. gadā.
Albumā dzirdams ne tikai solistes Šāronas den Adeles, bet arī ģitārista Roberta Vesterholta vokāls.
Albums ir citādāks nekā grupas vēlākie darbi. Dziesmu tekstos tiek runāts par nāvi, tumsu, elli, karu, romantiku, tukšumu un spokiem, kamēr jaunākajos albumos uzsvars ir likts uz mīlestību, dabu un fantāziju. Dziesmas ir ilgākas, lēnākas un depresīvākas, tiek izmantots tāds dziedāšanas veids kā growling, daudzi skaņdarbi ir instrumentāli.
Albumu varētu klasificēt kā gothic doom.
Atvērtais pirmkods
Raksturojums
Atvērtā koda princips mūsdienās tiek izmantots ne tikai programmatūras izstrādē. Piemēram, Vikipēdija ir atvērta satura enciklopēdija, kuras materiālus ikviens var labot, lasīt un brīvi kopēt saskaņā ar GFDL brīvās dokumentācijas licenci.
Pasaulē ir plaši pazīstami un pielietoti tādi atvērtā koda risinājumi kā Apache, PHP, MySQL, GNU/Linux, LibreOffice, BSD un citi. Piemēram, vairākas valstis atvērtā pirmkoda risinājumus pieņem kā pamatu valsts neatkarībai un iespējai brīvi attīstīt IT risinājumus.
Priekšrocības un trūkumi
Atvērtā pirmkoda produkta priekšrocības:
Atvērtā pirmkoda produkta trūkumi:
Sīmanis
Sīmanis ir sens vīriešu personvārds. Atvasināts no vārda Simons, kas savukārt cēlies no ebreju שִׁמְעוֹן, Šimʻôn — ‘tas, kurš sadzird’. Vārda angļu forma ir Saimons un slāvu forma - Semjons. Latvijas teritorijā pirmoreiz fiksēts Mārcienā 1562. gadā. Vārdadienu svin 5. janvārī. 2013. gadā Latvijā bija reģistrēts 21 Sīmanis.
The Dance
The Dance ir pirmais simfoniskā metāla grupas Within Temptation mazalbums. Tas tika laists pārdošanā pēc singla Restless un albuma Enter izdošanas 1998. gadā. Atšķirībā no vēlākajiem albumiem — Mother Earth un The Silent Force —, šis ieraksts ir ieturēts melanholiski gotiskās noskaņās. Albumā ir oriģināldziesmas — The Dance, Another Day un The Other Half (of Me), kā arī dažu dziesmu aranžējumi no albuma Enter.
Sīmanis
Sastopams arī latviešu uzvārds Sīmanis (sieviešu dzimtā Sīmane). Personas ar šādu uzvārdu:
Semjonovs
Semjonovs (ru, no personvārda Semjons (Семён); sieviešu dzimtē Semjonova (Семёнова)) ir krievu cilmes uzvārds. Cilvēki ar šo uzvārdu:
Nikotīnamīda adenīndinukleotīds
Nikotīnamīda adenīndinukleotīds, saīsinājumā NAD+, ir koferments, kurš ir atrodams visās dzīvās šūnās. Šis savienojums ir dinukleotīds, kas nozīmē to, ka tas sastāv no diviem nukleotīdiem, kuri ir saistīti kopā ar to fosfātu radikāļiem. Viens nukleotīds satur adenozīna gredzenu, bet otrs - nikotīnamīdu, kas arī ir slāpekļa bāze.
Viss ir tieši tā kā tu vēlies
"Viss ir tieši tā kā tu vēlies" ir latviešu grupas "Prāta Vētra" 1997. gadā izdotais trešais studijas albums. Tieši šis albums padarīja "Prāta Vētru" par vispopulārāko grupu Latvijā, izpelnoties zelta statusu un padarot grupu par jauniešu elkiem. "Tavas mājas manā azotē" kļuva par albuma lielāko hitu, vairākas nedēļas atrodoties Latvijas radio topu spicē. Vēl starp populārākajām albuma dziesmām var minēt dziesmas "Viss ir tieši tā kā tu vēlies", "Mans draugs" un "Neatgriešanās".
Veronika (albums)
"Veronika" ir latviešu grupas "Prāta Vētra" 1996. gadā izdotais otrais studijas albums. Tas sākotnēji tika izdots audiokasetēs. Par vispopulārāko albuma dziesmu kļuva "Lidmašīnas". Pretēji grupas debijas albumam "Vairāk nekā skaļi", šajā albumā ir iekļautas arī vairākas nenopietnas dziesmas. "Veronika" ir "Prāta Vētras" visgarākais studijas albums, tajā ir iekļautas 17 dziesmas.
2004. gada septembrī albums tika pārizdots CD formātā. Tajā tika iekļautas tās pašas dziesmas, kas pirmajā izdevumā, taču klāt vēl pievienota koncertfilma "Prāta Vētra par sevi un Reiganiem". Albuma pārizdošanai sekoja neliela koncertturneja.
Derīgie izrakteņi
Derīgie izrakteņi ir iežu un minerālu sakopojumi Zemes garozā, kuru ķīmiskais sastāvs un fizikālās īpašības ļauj tos efektīvi izmantot kā izejvielas tautsaimniecībā.
Vērtīgie derīgie izrakteņi ir:
Vispārizplatītie derīgie izrakteņi ir gruntis, kuras tiek izņemtas, pārvietotas, apstrādātas un izmantotas ceļu infrastruktūras, aizsprosta dambju u.c. būvlaukumu zemes klātnes izbūvē, kad tās pārvieto no vienas zemes nodalījuma joslas vietas uz citu. Ceļu būvniecības, rekonstrukcijas un uzturēšanas vajadzībām nepieciešamos derīgos izrakteņus (vispārizplatītos) ceļa īpašnieks bez īpašas atļaujas un maksas drīkst iegūt ceļa zemes nodalījuma joslā.
Verakrusa de Ignasio de la Ljave
Verakrusa de Ignasio de la Ljave (, izrunā: ) ir štats Meksikas vidusdaļā. Ziemeļos no tā atrodas Tamaulipasa, austrumos Meksikas līcis, dienvidaustrumos Tabasko, dienvidos Oahaka un Čjapasa, rietumos robežojas ar Pueblas, Idalgo un Sanluisa Potosi štatiem. Trešais lielākais Meksikas štats pēc iedzīvotāju skaita.
Kārlis Vilhelms Kupfers
Kārlis Vilhelms Kupfers (, dzimis Lestenē; miris  Minhenē) bija Latvijā dzimis slavens anatoms, histologs un embriologs.
Dzīvesgājums
Dzimis 1829. gada 14. novembrī Lestenē luterāņu mācītāja Kārļa Hermaņa Kupfera (1797–1860) un Henrietes Andrea ģimenē. 1848.-1854. gadā studēja medicīnu Tērbatas universitātē. 1854.-1855. gadā strādāja par ārstu Kurzemē. 1855.-1858. gadā bija prorektora palīgs Tērbatas universitātes Anatomijas institūtā, papildinājās Vīnē, Berlīnē un Getingenē. 1858.-1865. gadā pirmais prozektors un ārkārtas profesors Tērbatas universitātes Anatomijas institūtā. 1866.-1867. gadā atklāja aknu "zvaigžņveida šūnas" (vēlāk tika sauktas par Kupfera šūnām) sava habilititācijas darba ietvaros Ķīles universitātē. 1867.-1872. gadā bija histoloģijas un anatomijas profesors Ķīles universitātē. 1872.-1874. gadā pildīja Tērbatas universitātes rektora amata pienākumus. 1875.-1880. gadā anatomijas, embrioloģijas un salīdzinošās anatomijas katedras vadītājs Kēnigsbergas universitātē Austrumprūsijā. Pētījis filozofa Imanuela Kanta galvaskausu. 1880.-1901. gadā histoloģijas un embrioloģijas profesors Minhenes universitātē. Bavārijas Zinātņu akadēmijas loceklis (1881), ieguvis bruņinieka titulu Karl Wilhelm Ritter von Kupffer (1889).
Atklājumi
Aprakstījis kuņģa dziedzeru šūnu inervāciju ar nervu fibrillām. Atklājis aknu "zvaigžņveida šūnas", kas viņa vārdā tiek sauktas par "Kupfera zvaigžņveida šūnām". Ar īpašas krāsošanas metodes palīdzību parādījis žults kapilāru eksistenci aknās. Viens no modernās embrioloģijas pamatlicējiem, veicis salīdzinošus pētījumus par zivju un putnu embriju attīstību.
Vega
Vega, pazīstama arī kā Liras Alfa jeb Liras α (α Lyr), ir spožākā zvaigzne Liras zvaigznājā, kā arī piektā spožākā zvaigzne nakts debesīs un ceturtā spožākā Ziemeļu puslodē. Vega ir relatīvi tuva zvaigzne, tā atrodas tikai 25,3 gaismas gadu (7,8 parseku) attālumā no Zemes. Vega kopā ar Arkturu un Sīriusu ir zvaigznes ar vislielāko starjaudu Saules apkārtnē.
Mother Earth
Mother Earth ir otrais simfoniskā metāla grupas Within Temptation studijas albums. Pirmo reizi izdots 2001. gada 21. augustā, tas ātri guva panākumus - grupas dzimtajā Nīderlandē, kā arī Vācijā tas ieguva platīna, bet Beļģijā - zelta statusu. Eiropā tika pārdotas 350 000 kopijas.
Vega
Astronomi ir plaši pētījuši Vegu, vadoties pēc domas, ka tā ir "iespējams, nākamā nozīmīgākā zvaigzne debesīs pēc Saules". 12 000 gadus pirms mūsu ēras Vega atradās ziemeļos Polārzvaigznes vietā un ap 14 000. gadu mūsu ērā tā atkal atgriezīsies šajā pozīcijā. Vega ir pirmā zvaigzne, izņemot Sauli, kura tika nofotografēta, kā arī iegūtas tās spektra fotogrāfijas. Tā ir arī viena no pirmajām zvaigznēm, kurai tika aprēķināts attālums no Saules, izmantojot paralakses mērījumus. Vega ir bijusi pamatā, lai kalibrētu fotometrisko spožuma skalu, kā arī bija viena no zvaigznēm, kuru izmantoja, lai definētu UBV fotometriskās sistēmas vidējās vērtības.
Svētais Pēteris
Svētais Pēteris (, Pétros, īstajā vārdā Simeons bar Jona (Jonas dēls)) bija ebrejs, viens no divpadsmit Jēzus Kristus apustuļiem (mācekļiem), viens no agrīnās kristiešu baznīcas līderiem, katolicismā tradicionāli tiek uzskatīts par pirmo Romas bīskapu un līdz ar to par pirmo Romas pāvestu. Sīmaņa vārds Jaunajā Derībā ir pieminēts 75 reizes, kā Pēteris pieminēts 154 reizes (tiekot saukts vārdā Pétros — "klints"), bet 9 reizes Jēzus viņu sauca par Kefa. Ikonogrāfijā apustuli Pēteri parasti attēlo ar atslēgu rokās, kas simbolizē uzticēto ticības sargāšanu.
Biogrāfija
Simeons (jeb, kā latviešu literatūrā iegājies - Sīmanis) dzimis ap 1. gadu Betsaidā (Palestīna), mazpilsētiņā Galilejas ezera krastā. Pēc nodarbes zvejnieks. Strauja un nesavaldīta rakstura cilvēks. Bijis precējies (viņa sievasmāte, kuru Jēzus izdziedināja, dzīvoja Kafarnaumā).
Ticības ceļš
Jēzus sludināja Ģenecaretes ezera krastā. Klausītāju pūlis traucēja, tāpēc ieraudzījis divas krastam pietauvotās laivas, kurās no zvejas atgriezušies zvejnieki skaloja tīklus, Jēzus iekāpa Sīmaņa laivā. Sēžot šajā improvizētajā katedrā, Jēzus turpināja sludināt. Kad pabeidza runāt, teica Sīmanim: „Dodies dziļāk un izmet savus tīklus zvejai”. Sīmanis atbildēja: „Mācītāj, visu nakti mēs strādājām, bet nekā nesazvejojām; tomēr Tavā vārdā es izmetīšu tīklu”. Tīkls izrādījās pilns ar lomu un Sīmanis krita pie Jēzus kājām, sacīdams: „Aizej no manis, Kungs, jo es esmu grēcīgs cilvēks!” Jēzus sacīja Sīmanim: „Nebaidies! No šī laika tu zvejosi cilvēkus”. Tā Sīmanis kļuvis par vienu no pirmajiem četriem Jēzus mācekļiem. Pēteris bija pirmais, kurš Jēzu nosauca par Mesiju.
Jēzus aresta brīdī Pēteris izrāvis zobenu, lai aizstāvētu Kristu, taču Jēzus licis viņam savaldīties: "Bāz savu zobenu viņa vietā, jo visi, kas ņem zobenu, no zobena aizies bojā".
Saskaņā ar Evaņģēliju, Pēteris bija paša Kristus izraudzītais Viņa vietnieks zemes virsū, klints, uz kuras Kristus uzcēla savu Baznīcu: “Svētīgs tu esi, Sīmani, Jonas dēls, jo miesa un asinis tev to neatklāja, bet Mans Tēvs, kas ir debesīs. Un Es tev saku: tu esi Pēteris, un uz šās klints Es gribu celt Savu draudzi, un elles vārtiem to nebūs uzvarēt. Un Es tev došu Debesu valstības atslēgas; un, ko tu siesi virs zemes, tas būs siets arī debesīs; un, ko tu atraisīsi virs zemes, tam jābūt atraisītam arī debesīs.”
Pēc Kristus augšāmcelšanās apustulis Pēteris, sludinot kristietību, apceļoja ne tikai Svētās zemes pilsētas un ciemus, bet arī Sīriju, Ziemeļāfriku un Spāniju. Viņš izveidoja Jeruzalemes kristiešu kopienu un kļuva par pirmo Romas bīskapu. Ap 67. gadu, Nerona īstenoto vajāšanu laikā labprātīgi atdeva sevi tiesas rokās un tika sists krustā ar galvu uz leju.
Dzongke
Dzongke ( རྫོང་ཁ Vailija tr.: rdzong-kha, Jong-kă ), arī dzongka, ir Butānas valsts valoda. Valodas nosaukums nozīmē "dzongu valoda", kur "dzongs" nozīmē cietoksnim līdzīgu klosteri, kādi Butānā tika dibināti 17. gadsimtā.
Dzongke ir radniecīga mūsdienu tibetiešu valodai. Lai arī abām valodām ir kopēja literārā un liturģiskā valodas, sarunvalodas lielākoties nav savstarpēji saprotamas.
Du Fu
Du Fu (, dzimis 712. gadā, miris 770. gadā), arī Tu Fu, bija ievērojams ķīniešu dzejnieks, kas dzīvoja Tanu dinastijas valdīšanas laikā, galvenokārt imperatora Sjuaņdzuna valdīšanas laikā. Zināms arī kā Dzimei (Zimei). Viņš un Li Bai bieži tiek uzskatīti par visu laiku labākajiem ķīniešu dzejniekiem. Mūsdienās ir zināmi aptuveni 1400 Du Fu dzejoļi. Viņa dzejā galvenokārt atspoguļotas ciešanas, kuras saskatīja sev apkārt, kā arī Tanu dinastijas nemierīgais laiks.
Biogrāfija
Du Fu ir dzimis izglītotā ģimenē 712. gadā. Ļoti agri nomira māte, un viņa audzināšanu pārņēma tante. Du Fu saņēma tradicionālo konfūcisma izglītību, taču 735. gadā nenokārtoja imperatora pārbaudījumus. Tā rezultātā ļoti daudz no savas jaunības pavadīja ceļojot. Ceļojumu laikā viņš kļuva pazīstams kā dzejnieks un arī sastapa daudzus tā laika dzejniekus. 741. gadā Du Fu iespējams apprecējās.
744. gadā iepazinās ar vēl vienu izcilu ķīniešu dzejnieku Li Bai. Turpmāk abi dzejnieki dalījās iespaidos, kā arī mainīja līdz tam pieņemto dzejas rakstīšanas veidu. Draudzība starp dzejniekiem bija vienpusīga. Ir zināmi 12 dzejoļi, kuros Du Fu pieminējis savu draugu Li Bai, bet Li Bai tikai divos dzejoļos ir pieminējis Du Fu.
Pēc ceļošanas Du Fu atgriezās galvaspilsētā, un kopš tā laika vairs nesatika Li Bai. No 751. līdz 755. gadam Du Fu atradās imperatora galmā. Šajā laikā Du Fu jaunākais dēls nomira no bada. 755. gada ģenerālis Aņs Lušaņs izraisīja valstī nemierus un mēģināja gāzt Tanu dinastijas valdniekus no troņa. Tā rezultātā Du Fu bija spiests pamest savas mājas un apmēram gadu bija prom no savas ģimenes. 768. gadā Du Fu bezmērķīgi devās ceļojumā uz dienvidiem, kur pēc diviem gadiem nabadzībā nomira.
Ietekme
Literatūras kritiķi Du Fu un viņa darbus ir ļoti augsti novērtējuši. Viņa dzīves laikā tie nebija augstā vērtē. Tas izskaidrojams varētu būt ar to, ka Du Fu ieviesa dažādus jauninājumus un izmainīja līdz tam pierasto dzejas rakstīšanas veidu. 11. gadsimtā viņa darbiem kļuva slaveni. No Du Fu darbiem ietekmējušies daudzi rakstnieki un domātāji. Kā vienu no spilgtākajiem piemēriem var minēt japāņu dzejnieku Macuo Basjo.
Alfa Romeo
Uzņēmuma īpašnieks laikā no 1932. līdz 1986. gadam bija Itālijas uzņēmums Istituto per la Ricostruzione Industriale. 1986. gadā to pārdeva Fiat. 2007. gadā Fiat reorganizēja savu organizatorisko struktūru, un Alfa Romeo kļuva par Fiat Group Automobiles S.p.A. meitas uzņēmumu Alfa Romeo Automobiles S.p.A. 2014. gadā mātes uzņēmums apvienojās ar ASV autobūvētāju Chrysler, izveidojot Fiat Chrysler Automobiles, un Alfa Romeo palika FCA Italy pārvaldībā. 2021. gada 16. janvārī tika pabeigta Fiat Chrysler Automobiles apvienošanās ar Francijas Groupe PSA, un Alfa Romeo nonāca apvienotā uzņēmuma Stellantis pakļautībā.
Tomass Maltuss
Tomass Roberts Maltuss (en, dzimis, miris ) bija angļu politologs un demogrāfs. Maltusa teorijas autors. Tomasa Maltusa ideju pamatā bija uzskats, ka cilvēku skaits pasaulē pieaug ātrāk nekā izmantojamo resursu daudzums, tāpēc cilvēku daudzuma regulēšanai rodas kari, epidēmijas un citas parādības, kas normalizē cilvēku skaitu pasaulē.
Tomass Maltuss dzimis pārticīgā astoņu bērnu ģimenē. Tēvs bija Deivida Hjūma draugs un pazina Ruso. 1784. gadā Maltuss iestājās Kembridžas Universitātē, kur 1791. gadā ieguva maģistra grādu. 1805. gadā sāka strādāt par politiekonomikas pasniedzēju Britu Austrumindijas kompānijas koledžā. 1818. gadā kļuva par Karaliskās biedrības locekli.
No 1798. līdz 1826. gadam Maltuss izdeva sešas sava pazīstamākā darba An Essay on the Principle of Population (Eseja par apdzīvotības principiem).
Kobajaši
Kobajaši (ja — 'mežiņš') ir japāņu cilmes uzvārds. Cilvēki ar šo uzvārdu:
Kastīlija-Lamanča
Kastīlija-Lamanča ir viens no Spānijas septiņpadsmit autonomajiem apgabaliem un vēsturisks novads, kas atrodas valsts centrālajā daļā. Apgabals robežojas ar Madridi un Kastīliju un Leonu ziemeļrietumos, ar Aragonu ziemeļaustrumos, ar Valensijas apgabalu austrumos, ar Mursijas reģionu dienvidaustrumos, ar Andalūziju dienvidos un ar Estremaduru rietumos. Kastīlijas-Lamančas administratīvais centrs ir Toledo, bet lielākā pilsēta ir Alvasete.
Apgabala kopējā platība ir 79 463 km², pēc 2014. gada datiem apgabalā dzīvo 2 078 611 iedzīvotāji. Pēc platības tas ir trešais lielākais Spānijas apgabals. Pēc iedzīvotāju skaita tas ir devītais lielākais Spānijas apgabals.
Administratīvi Kastīlijas-Lamančas apgabals ir sīkāk sadalīts piecās provincēs: Sjudadrealas provincē, Albasetes provincē, Kvenkas provincē, Gvadalaharas provincē un Toledo provincē.
Kvadrātkilometrs
Kvadrātkilometrs ir viena no SI atvasinātajām laukuma mērvienībām.
1 km² ir vienāds ar:
Attiecīgi:
Idalgo
Idalgo (, izrunā: ) ir štats Meksikas vidusdaļā. Dienvidos atrodas Mehiko, dienvidaustrumos Tlaskala, austrumos Puebla, ziemeļaustrumos Verakrusa de Ignasio de la Ljave, ziemeļos Sanluisa Potosi, bet rietumos tas robežojas ar Keretaro de Arteagas štatu.
Rūpoldinga
Rūpoldinga (de) ir municipalitāte Bavārijā, Vācijā. Tā atrodas pašos Vācijas dienvidos, Alpu reģionā. 2010. gada decembrī tur dzīvoja 6,3 tūkstoši iedzīvotāju. Rūpoldingā atrodas biatlona trase. Tajā ir notikuši četri Pasaules čempionāti (1979, 1985, 1996, 2012), tāpat Rūpoldingā regulāri notiek Pasaules kausa posmi. Pirmo reizi pilsēta Ruhpoldingen tikusi minēta 1193. gadā.
Torņakalns (stacija)
Torņakalns, agrāk Rīgas Jelgavas stacija (de) jeb Rīga III, ir dzelzceļa stacija Rīgā, Zemgales priekšpilsētā, Torņakalna apkaimē. Vilkaines iela savieno stacijas ēku ar Vienības gatvi un Friča Brīvzemnieka ielu. Tā ir I klases kravas stacija ar piepilsētas pasažieru vilcienu kustību. Torņakalna stacijā pietur elektrovilcieni, kas kursē maršrutos Rīga—Jelgava un Rīga—Tukums; dīzeļvilcieni Torņakalnā nepietur. Blakus stacijai atrodas piemiņas plāksne un vagons, ar kādu tika izsūtīti cilvēki 1941. gada deportācijās. Torņakalna stacija sastāv no A un B parka (B parks atrodas zemākā līmenī nekā A parks). B parka jeb bijušās preču stacijas strupceļos izvietojies Latvijas dzelzceļa vēstures muzejs. Torņakalna stacija aizņem apmēram 9 ha lielu platību un var apkalpot līdz 31 000 kravas vilcienu un 41 000 pasažieru vilcienu gadā.
Sakarā ar "Rail Baltica" atzara uz lidostu izbūvi, Torņakalna staciju paredzēts pārcelt par 200 m uz Daugavas pusi. Vecā ēka tiks pārvietota tālāk no sliedēm un tajā ierīkots muzejs. Stacijā darbojas biļešu kase.
Vēsture
1868. gadā atklāto Rīgas—Jelgavas dzelzceļa līnijas galastaciju nosauca par Rīgas Jelgavas staciju (Riga-Mitauer Bahnhof). Tā bija ļoti svarīga stacija, kas nodrošināja Rīgas savienojumu ar Zemgales novadu, taču 1872. gadā pēc dzelzceļa tilta uzbūvēšanas pāri Daugavai tā savu nozīmi zaudēja un tika pārdēvēta par Rīgu III, vēlāk par Rīgas III Preču staciju, kas tika iekļauta apvienotajā Torņakalna stacijā. Jelgavas stacija atradās uz ziemeļiem no tagadējās Torņakalna stacijas starp Uzvaras bulvāri un Akmeņu ielu. Mūsdienās stacijas ēka daļēji saglabājusies Akmeņu ielā 19 (agrākā adrese — Akmeņu iela 38) kā dzīvojamā māja. 1877. gadā Torņakalnā sāka pieturēt arī vilcieni, kas kursēja jaunajā līnijā Rīga—Tukums. 19. gadsimta 80. gadu vidū uzbūvēta tagadējā stacijas ēka, kas 1994. gadā cieta ugunsgrēkā, bet tika atjaunota sākotnējā izskatā. 1950. gadā pēc Rīgas—Dubultu posma elektrificēšanas Torņakalnā sāka pieturēt elektrovilcieni. 1972. gada decembrī tika elektrificēta līnija Rīga—Jelgava, tajā sāka kursēt kontaktakumulatoru elektriskais vilciens. Līdz 2001. gada 15. augustam Torņakalnā pieturēja dīzeļvilciens Rīga—Liepāja (satiksme uz Liepāju atjaunota 2006. gadā, bet Liepājas vilcieni nepietur Torņakalnā). Līdz 2010. gada 15. februārim Torņakalnā katru dienu pieturēja dīzeļvilciens Rīga—Reņģe.
Hērakls
Hērakls (el) ir varonis sengrieķu mitoloģijā. Hērakls bija pusdievs, Alkmēnes un Zeva dēls. Zevs parādījās Alkmēnes vīra izskatā, un viņa ieņēma bērnu no viņa. Nogurusi no vīra neuzticības, Hēra aizsūtīja divas čūskas, lai tās nožņaugtu bērnu, bet jaundzimušais jau bija pietiekami spēcīgs un tās nogalināja. Hēra ienīda Hēraklu un uzsūtīja viņam vājprātu. Prāta aptumsumā Hērakls nogalināja 8 savus bērnus. Kad viņš atgriezās pie prāta, viņš gribēja attīrīties no grēkiem un vērsās pie Delfu orākula. Pītija nolēma, ka Hēraklam vajadzēs kalpot 12 gadus savam brālēnam valdniekam Euristejam, izpildot visas viņa pavēles.
31. jūlijs
31. jūlijs ir gada 212. diena (213. garajā gadā) pēc Gregora kalendāra. Līdz gada beigām ir atlikušas 153 dienas.
Vārda dienas
Angelika, Ruta, Rūta, Sigita
Zibenskarš
Zibenskarš (de) ir kara vešanas teorija, kuras pamatā ir mehanizētu un mobilu vienību koncentrēšana vairākos frontes iecirkņos ar mērķi iegūt skaitlisko pārsvaru pār pretinieku frontes iecirkni, lai pēc tam straujā uzbrukumā ielauztos pēc iespējas dziļāk pretinieka teritorijā mazāk rūpējoties par saviem flangiem, tomēr uzbrukumam attīstoties triecienvienībām sekoja vienības, kas ieņēma pozīcijas, lai nostiprinātu iegūto placdarmu.
Taktiskā līmenī raksturīga spīļu veidošana ar mērķi apņemt pretinieka vienības un tās ielenktu, kas pēc tam ļāva tās novājināt un iznīcināt vai saņemt gūstā. Stratēģiskā līmenī bija iespējams iztikt ar salīdzinoši ierobežotiem resursiem, jo nebija jāiesaistās pozīciju karā, kur noteicošā loma bija dzīvā spēka un tehnikas attiecībai. Turklāt stratēģiski bija ļoti svarīgi apsteigt pretinieku, respektīvi, nedrīkstēja pieļaut mobilizācijas uzsākšanu vai tās pabeigšanu. Zibenskara teoriju izmantoja Trešais reihs Otrā pasaules kara laikā.
Muhameds
Muhameds (ar, Muḥammad, saukts arī par Mohamedu, Muhammadu, Mehmetu, Mahometu, dzimis ap 570. gadu m.ē., miris ) bija arābu sludinātājs no Mekas, kareivīgs beduīnu tirgotājs, kuru islāma ticīgie — musulmaņi uzskata par pēdējo Dieva pravieti. 9. g.s. sākumā Muhameda biogrāfiju pierakstīja Ibn Hišāms (Ibn Hišām) no Ibn Ishāka (Ibn Isḥāq) apkopotajiem materiāliem.
Dzīvesgājums
Dzimis Mekā aptuveni 570. gadā Abdula Banu Hašima ģimenē. Viņa tēvs miris jau pirms Muhameda piedzimšanas un viņa māte Amina mirusi, kad dēlam bija tikai 6 gadi, tad divus gadus līdz savai nāvei par viņu gādāja vectēvs Abduls Muttalibs. Muhameds 8 gadu vecumā nokļuva sava tēvoča Abu Taliba pārraudzībā un tēvocis viņu 12 gadu vecumā paņēma līdzi kādā tirdzniecības ceļojumā uz ziemeļiem. Tolaik Mekas iedzīvotāju ticēja galvenajam dievam, bet par saikni starp galveno dievu un sevi viņi uzskatīja dažādas citas dievības. Tika arī praktizēts svētceļojums uz Kaabu Mekā. Meka bija ne tikai nozīmīgs reliģisks, bet arī tirdzniecības centrs, jo caur šejieni no dienvidos esošās Jemenas ceļoja karavānas uz Sīriju.
Muhameda pirmā aukle Umm Aiman bija kristiete no Abesīnijas. Kad jauneklis sasniedza 20 gadu vecumu, viņu pieņēma darbā turīga atraitne Hadīdža bint Huvailida, kas bija par viņu 15 gadus vecāka. Viņi apprecējās un kopā 25 gadus nodzīvoja Mekā, kur bija soģis starp cilts grupējumiem un karavānu laupīšanas ekspedīciju vadonis.
619. gadā nomira Muhameda tēvocis Abū Tālibs un sieva Hadīdža. Nākamajā gadā, saskaņā ar Korānu (Sūra 17:1) notika tā sauktais Muhameda Nakts ceļojums un Debesbraukšana, kurā Muhamedu pavadīja Erceņģelis Gabriels no Mekas svētnīcas uz mošeju Jeruzalemē un tad debesīs.
Medīna (Jatriba)
Ap 620. gadu daži cilvēki no Jatribas, aptuveni 400 km uz ziemeļiem no Mekas, satika Muhamedu sava svētceļojuma laikā un pārgāja viņa ticībā. Nākamajā gadā ļoti daudzi Jatribas iedzīvotāji jau bija pārgājuši viņa ticībā un uzaicināja pašu Muhamedu patverties Jatribā, apsolot viņu atbalstīt. Uz turieni sākās musulmaņu pārcelšanās un tad uz turieni pārcēlās arī pats Pravietis. Pārcelšanās uz Jatribu tika vēlāk uzskatīta par musulmaņu kalendāra sākumu. Ieradies Jatribā, Muhameds uzbūvēja pirmo Islāma mošeju un tur pavadīja lielāko daļu sava laika.
Musulmaņi devās atbildes uzbrukumā Mekai un Mekas vadoņi padevās bez pretošanās un pieņēma islāmu. Sākot ar šo notikumu, visas citas arābu ciltis sūtīja uz Meku pie Muhameda, lai noslēgtu ar viņu mieru. 632. gadā Muhameds devās svētceļojumā uz Meku un Žēlsirdības kalnā teica savu atvadu uzrunu, pasludinot vienlīdzību un brālību visu musulmaņu starpā. Šajā laikā jau visa Arābijas pussala bija pārgājusi Islāmā un visas karojošās ciltis bija apvienojušās zem viena vadītāja. Uzreiz pēc viņa atgriešanās Medīnā 632. gadā (10. g. pc), Muhameds saņēma pēdējo Korāna atklāsmi un neilgi pēc tam mira.
1579. gads
1579. gads (MDLXXIX) ir parastais gads, kas pēc Gregora kalendāra sākās pirmdienā (pēc Jūlija kalendāra sākās desmit dienas vēlāk, ceturtdienā).
Dredi
Dredi (locks; dreads) ir īpašs matu sakārtojums, kas tiek radīts saviļājot matus, līdz tie kļūst līdzīgi virves pavedienam, un tālāk ļaujot matiem augt, ieņemot radītā dreda formu. Šādam matu sakārtojumam ir ļoti sena vēsturē. Vēstures avotos pirmās liecības par drediem ir rodamas Ēģiptes faraonu un augstākās šķiras attēlos un ēģiptiešu apbedījumos. 20. gs. beigās un 21. gs. dredi piedzīvo jaunu popularitātes vilni, kas saistīts ar regeja mūzikas un rastafari kultūras izplatību ārpus Jamaikas robežām.
Mahešs Bupati
Mahešs Bupati (Mahesh Bhupathi, * 1974. gada 7. jūnijā Čenajā) ir bijušais indiešu tenisists. Viens no pazīstamākajiem tenisa dubultspēļu meistariem. Ieguvis 12 Grand Slam titulus.
Grand Slam tituli
Jauktajā dubultspēlē:
Sezams
Indijas jeb austrumu sezams (Sesamum indicum) ir sezamu dzimtas lakstaugs. Sezams tiek kultivēts, lai iegūtu augu eļļu, tās sēklas, kuras izmanto uzturā, medicīnā, pārtikas rūpniecībā. Sezama sēklas bieži tiek pievienotas austrumu saldumiem, halvai, maizei un citiem pārtikas produktiem. Sezama auglis ir pagarināta pogaļa.
2010. gadā visvairāk sezama sēklas tika iegūtas Mjanmā, Indijā un Ķīnā.